KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. május 25-i ülésére)

TÁRGY:  A  „KŐRÖSI  SZERSZÁMÜZEM”  FÉMMEGMUNKÁLÓ  KFT.  ÉS 

                 CSENGŐDI  ISTVÁN FÖLDFELAJÁNLÁSA

A „KŐRÖSI Szerszámüzem” Fémmegmunkáló Kft. (6200 Kiskőrös, Madách u. 28) és Csengődi István Kiskőrös, Bánffy u. 44. sz. alatti lakos tulajdonát képezi a kiskőrösi 1702/8 hrsz-ú, 9474 m2 nagyságú, telephely megjelölésű ingatlan.

A Kft. az ingatlanon építési engedélyhez kötött beruházást tervez. Az építési engedély kiadásának feltétele, hogy el kell végezni a Településrendezési Tervben szereplő útkorrekciót: az utcafronti telekhatárnak meg kell egyeznie a Tervben szereplő telekhatárral.

A beruházás megvalósítása érdekében a Kft. és Csengődi István, az Önkormányzat részére kívánja ajándékozni a 1702/8 hrsz-ú ingatlannak, a határozat-tervezet mellékletét képező B-Kk-3/2011. számú változási vázrajzon feltüntetett, összesen 15 m2 nagyságú részét.

Figyelemmel arra, hogy a tervezett útkorrekció megegyezik Kiskőrös Város Településrendezési Tervében foglaltakkal, javasolom az ingyenes felajánlás elfogadását.

Kiskőrös, 2011. május 10.


Domonyi László sk.


polgármester

HATÁROZAT-TERVEZET

1. A Képviselő-testület a „KŐRÖSI Szerszámüzem” Fémmegmunkáló Kft-nek (6200 Kiskőrös, Madách u. 28.) és Csengődi István Kiskőrös, Bánffy u. 44. sz. alatti lakosnak, a tulajdonukat képező kiskőrösi 1702/8 hrsz-ú ingatlannak, a mellékelt B-Kk-3/2011. számú változási vázrajzon feltüntetett, összesen 15 m2 nagyságú részére, Kiskőrös Város Önkormányzata javára, közút céljára tett ingyenes ajándékozását köszönettel elfogadja.

2. A Képviselő-testület felhatalmazza a polgármestert az ajándékozási szerződés megkötésére.

Felelős:
polgármester

Határidő:
2011. május 31.

